open-index/open-wikipedia-markdown huggingface dataset:
Carl Fredrik Liljevalch, d.e.

**Carl Fredrik Liljevalch** (født 10. juli 1796 i Lund, død 24. juni 1870 i Stockholm) var en svensk forretningsmann og diplomat. Liljevalch var lenge aktiv i skogsindustrien og organiserte også Sveriges to første verdensomseilinger. Liljevalch var far til Carl Fredrik Liljevalch, d.y., hvis formue finansierte Liljevalchs konsthall.

For å dra nytte av de nye mulighetene for handel med Kina som oppsto etter opiumskrigen sendte kong Oscar I Liljevalch til Kina som sin representant. I mars 1847 avtalte han og den manchuiske statsmannen Qiying den første handelsavtalen mellom Sverige-Norge og Kina i Guangzhou, den såkalte Kantontraktaten.

Avtalen var basert på en foregående kinesisk-amerikansk handelsavtale; den ga Sverige-Norge samme fordeler som andre vestlige makter hadde fremtvunget etter opiumskrigen. Avtalen la grunnlaget for det svensk-norske konsulatvesen i Kina og var i kraft til 1908, da Sverige og Kina inngikk en ny handelsavtale.

## Referanser


## Eksterne lenker

* Artikel från NSD (svensk) 
* Artikel från Svenskt biografiskt handlexikon (svensk)
* Föredrag av Svante Hedin (svensk)

## Kilder

* Liljevalch, Carl Fredrik. ''Chinas handel industri och statsförfattning jemte underrättelser om chinesernes folkbilding, seder och bruk samt notiser om Japan, Siam m. fl.'' Stockholm: J. Beckman, 1848.
* Mende, Erling von. "Norges økonomiske interesser i Kina i det 19. århundre og unionsregjeringens holdning til disse." I Norge-Kina: kompendium fra seminar våren og høsten 1972. Oslo: Østasiatisk institutt, Universitetet i Oslo, 1973?
Aktivitør

En **aktivitør** arbeider med å aktivisere personer. Aktivitører kan blant annet arbeide med eldre på et dagsenter for eldre eller et alders- og sykehjem. Aktivitører kan også jobbe i omsorgen for psykisk utviklingshemmede eller funksjonshemmede, for eksempel i vernede bedrifter. I noen tilfeller vil en aktivitør også besøke klienter hjemme.

## Yrkesbeskrivelse
Vedkommende må like å arbeide med mennesker og ha tålmodighet og kreativitet, for arbeidet består i å hjelpe mennesker ved å aktivisere dem. Dette kan gjelde husflids- og håndverksaktiviteter, daglige gjøremål og fysiske aktiviteter. Aktivitører kan også arbeide i rusbehandlingen, ofte på institusjoner som har et sterkt fokus på miljøarbeid.

## Norge
I Norge er utdanningsløpet for å bli aktivitør to år på skole og to år i lære i bedrift. Første skoleåret er enten helse og oppvekstfag eller design og håndverk. Andre skoleåret er Vg2 Aktivitør.

## Referanser


## Eksterne lenker
* Utdanning.no sin yrkesbeskrivelse av aktivitør
* Design og håndverk – Aktivitør
Ekspedisjon

**Ekspedisjon** har flere betydninger

* Reise med et bestemt formål
** Forskningsreise 
** Oppdagelsesreise
* Felttog, militær operasjon
* Betjening ved en kasse, en skranke eller andre ordrerutiner
Assyrere

**Assyrere** (gammelsyrisk: ܐܵܬܘܿܪܵܝܵܐ) er et etnisk folk som har sin opprinnelse i oldtidens Mesopotamia (senere Assyria i samme område), det vil si dagens Irak, vestlige Iran, Syria og sørøstlige Tyrkia. På grunn av krig og forfølgelser har hundretusener av assyrere opp gjennom historien flyktet til Kaukasus, Libanon, Syria, Europa, USA og Australia og andre steder. De er et semittisktalende folk som snakker og skriver særskilte dialekter av syrisk (østarameisk) eksklusivt for Mesopotamia og dets umiddelbare omgivelser. 

Som folkegruppe sporer assyrerne sin slekt tilbake til de gamle sumerisk-akkadiske i Mesopotamia for rundt 4000–3500 f.Kr., og i særdeleshet til de nordlige regionen av de akkadiske områdene som ble kjent som Assyria en gang rundt 2300 f.Kr. Den assyriske nasjon eksisterte som en uavhengig stat og ofte som det mektigste riket i østlige Asia fra 2300 f.Kr. og fram til slutten av 600-tallet f.Kr. Assyria forble en politisk enhet selv etter at det falt sammen og ble styrt som en okkupert provins under ulike andre riker fra slutten av 600-tallet f.Kr. og fram til midten av 600-tallet e.Kr. da det ble oppløst. Det assyriske folk har gradvis blitt en minoritet i sitt hjemland siden den gang.

I dag er deres gamle område en del av flere nasjoner: nordlige Irak, deler av Tyrkia og nordøstlige Syria. De er innfødte til og har tradisjonelt levd over hele det som i dag er Irak, nordøstlige Syria, nordvestlige Iran og sørøstlige Tyrkia.

Tradisjonelt omfatter de tilhengere av kristne kirker som benytter den vest- eller østsyriske ritus og som tradisjonelt har brukt arameisk som liturgisk språk. «Assyrere» kan i snever forstand betegne tilhengerne av Østens assyriske kirke. Vanligvis brukes navnet i en videre betydning, som også omfatter tilhengere av blant annet den kaldeisk-katolske kirke, den syrisk-katolske kirke, den syrisk-ortodokse kirke og Østens gamle kirke (såfremt de bor i eller stammer fra Midtøsten).

Assyrere snakker forskjellige øst-semittiske språk som assyrisk, kaldensk og suroyo, men også arabisk, persisk, tyrkisk eller andre språk, alt etter hvilken stat de bor i. Det bor i dag 3-4 millioner assyrere i verden  I nyeste tid har Irak-krigen fortrengt de assyriske lokalsamfunn da dets folk har møtt etnisk og religiøs forfølgelse ved islamister og arabisk og kurdisk nasjonalisme. Av de rundt en millioner eller flere irakere som er rapportert av De forente nasjoner for å ha flyktet fra Irak siden okkupasjonen er bortimot 40 prosent assyrere, skjønt assyrere utgjorde kun rundt 3 prosent av den tidligere irakiske befolkningen fra før krigen. I henhold til en rapport fra 2013 er det beregnet at kun 300 000 assyrere er igjen i Irak. 

## Referanser


## Se også
* Assyriska Föreningen

## Eksterne lenker
* A virtual Assyria: Cyberland
* A virtual Assyria: Christians from the Middle East
* Traditional Assyrian Costumes
Kuldeblanding

**Kuldeblanding** er en sammenblanding av to eller flere kjemiske stoffer for at reaksjonen dem imellom skal kreve mere varme enn den som er til stede i stoffene. Det fører til at varmen må tas fra omgivelsene, som blir nedkjølt. Resultatet er en frysepunktsnedsettelse av blandingen. Før mekaniske metoder for kjøling ble oppfunnet på midten av 1800-tallet var kuldeblandinger den eneste måten til å oppnå kunstig kjøling. Den kjemiske betegnelsen på denne prosessen er en endotermisk reaksjon.

Den vanligste kuldeblandingen er vann og salt. Saltstrøing av veier fører til at veien kjøles ned når der kommer fuktighet til. Saltlaken som dannes er imidlertid flytende ved temperaturer godt under nullpunktet, og gir dermed bedre friksjon enn vann alene, som blir til is. Virkningen er ikke varig, siden laken blir tynnere og tynnere etter hvert som luften avgir mere fuktighet på grunn av kjølingen. Svak saltlake har høyere frysetemperatur.

Hundeeiere som lufter hund langs saltede veier bør være oppmerksomme på mulige frostskader, og skylle godt av labbene etter turen.

Også salpeter kan gi grunnlag for kuldeblanding. Metoden ble populær fordi den ikke trengte is.

Kuldeblanding med salt og is ble brukt til å kjøle ned iskrem med, mens den ble laget. I rett blandingsforhold, med 23,3 % salt, kan temperaturen komme ned mot -21 grader celsius. Is ble saget ut av fjorder og vann om vinteren og lagret i ishus til bruk utover sommeren. Ingrediensene ble blandet sammen i et metallkar som ble senket i kuldeblandingen og vispet mens «suppa» langsomt ble stivere og stivere. Uten visping ble blandingen full av isnåler. Før elektromotorene gjorde arbeidet lettere, ble røringen utført for hånd.

## Noen kuldeblandinger

## Referanser


## Se også
* Endoterm reaksjon
* Isdrift
* Isbad
Focke-Wulf Fw 44

**Focke-Wulf Fw 44** «Stieglitz» (Stillits) var et toseters, dobbeltdekker trenings- og sportsfly produsert av Focke-Wulf. Prototypen fløy første gang sensommeren 1932. 

Den første produksjonsserien av flyet fikk betegnelsen **Fw 44B**. Denne hadde en Argus AS 8 firesylindret rekkemotor på 120 hk. Men produksjonen gikk hurtig over til **Fw 44C** som ble utstyrt med en Siemens Sh 14A stjernemotor i stedet. Dette førte til at flykroppen ble 44 cm kortere. Vekten forble den samme, men Fw 44C hadde bedre flyegenskaper.

Fw 44 ble eksportert til en rekke land. Det finske flyvåpenet skaffet 40 Fw 44 i 1940 og ytterligere 5 i 1944. Flyet bar kallenavnet *Stigu* i finsk tjenenste og ble brukt mellom 1940 og 1960. Flyet ble også brukt sivilt. Andre land flyet ble eksportert til inkluderer Bolivia, Chile, Kina, Romania og Tyrkia. Fw 44 ble også produsert på lisens i flere land. I Bulgaria ble det produsert under betegnelsen **DAR-9**, og i Sverige for bruk i det svenske flyvåpenet under betegnelsen **Sk 12**. Den ble også produsert i Brasil og 500 fly ble produsert i Argentina av FMA, og 600 i Tsjekkoslovakia.

## Eksterne lenker
* Focke-Wulf Fw 44 Stieglitz in Detail
Appian

**Appian** av Alexandria (født ca. 95, død ca. 165 e.Kr.) var en gresk historiker som var aktiv i tiden til keiserne Trajan, Hadrian og Antoninus Pius. 

Appian var en betydningsfull embedsmann i Romerriket. Han arbeidet som jurist og ble med tiden landshøvding i Egypt.

Han skrev en historie om Romerriket (Ῥωμαικα) på 24 bøker, som mye av er bevart i sin helhet. Forskerne tror at verket ble fullført før 162 e.kr. fordi Appian nevner at deler av Italia blir styrt av prokonsuler og at dette blir avsluttet av Antoninus Pius. Samtidig er det ikke nevnt at dette ble gjeninnført av Marcus Aurelius i år 162. 

## Bøker bevart i sin helhet
*Krigen i Hispania
*Krigen mot Hannibal (Andre puniske krig)
*Krigen mot Kartago
*Syriske krig
*Krigen mot Mithridates VI av Pontos
*Borgerkrigen 1 (Sulla)
*Borgerkrigen 2 (Julius Cæsar)
*Borgerkrigen 3 (Mutinakrigen)
*Borgerkrigen 4 (Krigen mellom Brutus og Cassius)
*Borgerkrigen 5 (Krigen mot Sextus Pompeius)

## Referanser


## Eksterne lenker
* «Appian of Alexandria» , *Livius.org*
Nullpunkt

**Nullpunkt** kan brukes om flere ting:
*Sentrum i noe.
*Midten av en skala, hvor målinger kan gi både pluss- og minusutslag. Eksempel:Celsiusskalaen som har frysepynktet for vann som null.
*Midten av et koordinatsystem i matematikken. 
*Amerikanerne snakker om *Ground Zero* i forbindelse med store eksplosjoner, både plassen for en atombombe (*Alamogordo Ground Zero* f. eks.) og Ground Zero i New York der World Trade Center lå.
*I matematikken er nullpunktene til funksjonen f(x) røttene til ligningen f(x) = 0. 
*I dagligtale brukes ordet til å beskrive noe gyselig eller skrekkelig, gjerne med at noe er nær nullpunktet for hva en kan godta.
NOR-WAY Bussekspress

**NOR-WAY Bussekspress** (NBE) kjører ti ekspressbussruter i Norge. Selskapet er et norsk kjedesamarbeid mellom ulike busselskaper som står for driften av rutene.

I dag dekker NOR-WAY Bussekspress strekninger over hele Sør-Norge, inkludert hele strekningene mellom Oslo, Kristiansand, Stavanger, Bergen, Sogndal og over fjellet til Fagernes og tilbake til Oslo, fjellovergangen Haukeli, og avganger til Trysil og Førde. Langs strekningen betjenes både trafikk lokalt og regionalt. 

Årlig reiser rundt 2 millioner passasjerer med NOR-WAY-rutene.

## Historie
Da NOR-WAY Bussekspress ble lansert 1. april 1988, var det et positivt gjennombrudd for rutebilnæringen. Et tidlig problem var at det ikke ble gitt tillatelse til å kjøre buss parallelt med jernbanen. Men den restriktive politikken myknet etter hvert og det medførte nye bussruter, samt at tidligere ekspressbussruter ble forlenget. Et eksempel er ruten fra Sogn og Fjordane som tidligere bare gikk til Gol, hvor passasjerene måtte skifte til jernbane, før turen fortsatte til Oslo. Gradvis ble ekspressbuss-rutenettet utbygd til et landsomfattende rutenett.

I dag kan man reise over hele Sør-Norge med ekspressbuss, også utenfor de områdene der det går toglinjer. 

## Dagens ruter

I tillegg er det billettsamarbeid med Flybussen rute FB2 mellom Oslo bussterminal og Oslo lufthavn.

## Referanser


## Litteratur
* 

## Eksterne lenker
*
Mark King (musiker)

**Mark King** (født 1958) er en engelsk musiker fra Isle of Wight. Han er mest kjent for å være bassist og vokalist i bandet Level 42. Tidlig i 1980-årene var King med på å popularisere slap-stilen på bassgitar ved å inkorporere det i popmusikk.

## Diskografi (solo)
### Album
* *Influences* (1984)
* *One Man* (1998)
* *Trash* (1999)
* *Live at the Jazz Cafe* (1999) (live)
* *Live on the Isle of Wight* (2000) (live)

### Singler
* «I Feel Free» (1984) UK #96
* «Bitter Moon» (1998)

### DVD-er
* *Mark King – One filter* (1999) (live)
* *Mark King Group – Live at the Jazz Cafe* (1999) (live)
* *Grupo Mark King – Live at the Isle of Wight* (2000) (live)

## Eksterne lenker
* 
* 
*  Offisiell webside for Level 42
Fylkesvei 2760

**Fylkesvei 2760 ** går mellom Efteløt kirke og Hvittingfoss i Kongsberg.

Frem til 2019 hadde veien betegnelsen fylkesvei 81 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Lønnsarbeid

**Arbeid** eller **lønnsarbeid** er aktiviteter eller deltakelse i yrkeslivet som gir lønnsinntekt. Hva som betraktes som arbeid, varierer både over tid og på tvers av kulturer. Arbeid blir likevel oftest knyttet til posisjoner i yrkeslivet som gir inntekt. Arbeidskraftens formidling og pris (lønn) foregår og fastsettes i arbeidsmarkedet. 

Arbeid regnes som en produksjonsfaktor ettersom det brukes i produksjonen av varer og tjenester.

## Bakgrunn
Arbeidslivet i privat sektor deles ofte inn i *selvstendige næringsdrivende* og *lønnstakere*. Eksempler på selvstendige næringsdrivende er advokater eller tannleger som eier sitt eget firma. Lønnstakere er de som arbeider for privat sektor eller offentlig sektor. Eksempler på dette er personer som jobber i en butikk eller en annen bedrift. Andre eksempler kan være sykepleiere og lærere som jobber i offentlige skole eller sykehus. Disse jobber ikke for næringslivet i privat sektor, men i offentlig sektor, altså hvor staten, fylkeskommuner eller kommuner er arbeidsgiver.

En undersøkelse av meningsmålingsfirmaet Gallup publisert i 2017 viste at kun én av ti vesteuropeere oppga å være engasjert i arbeidet de gjorde.

## Arbeid i Norge
En stor del av den voksne befolkningen arbeider sammenliknet med andre land. Hovedsakelig kommer dette av at de fleste norske kvinner er yrkesaktive. Syv av ti kvinner og nesten åtte av ti menn er yrkesaktive i dag.

I 1970-årene var under halvparten av kvinner i Norge sysselsatte eller arbeidssøkere. Norske menn er omtrent like yrkesaktive som for 30 år siden.

## Gig-økonomi
«Gig-økonomi» er et uttrykk som er lånt fra det engelske uttrykket *gig economy,* og brukes for å beskrive en oppdragsbasert jobbsituasjon. I dette segmentet finnes blant annet kjøretjenesten Uber pop. I Norge kan slike oppdragsbaserte jobber også for eksempel være matlevering via sykkel, lade opp elektriske sparkesykler eller å være dyrepasser. Det som skiller gig-økonomien fra andre tradisjonelle ekstrajobber er at man oppdragene fordeles via apper på smarttelefonen. Denne type oppdragsbasert økonomisk virksomhet er omstridt.

## Se også
* Arbeidsmarked
* Arbeidsmiljøloven
* Arbeidsrett
* Styringsretten
* Arbeidsliv i Norden
* Arbeidsmiljø
* Hovedavtale
* Utdanning

## Referanser


## Eksterne lenker
*  Oppslagsordet «Arbeid» i det venstreorienterte ''PaxLeksikon'' utgitt 1978–1983
Blåleire

**Blåleire** er en finkornet leire, avsatt som sedimenter på havbunnen. Blåleire finnes i områder som ligger under den marine grense.

I områder med store blåleireressurser har denne vært grunnlag for teglindustri, som hovedsakelig har produsert murstein og takstein av tegl.

## Referanser




## Se også
*London Clay
Palace Theatre

**Palace Theatre** finnes i en rekke byer:

* Palace Theatre (London)
* Palace Theatre (Manchester)
* Palace Theatre (New York)
* Palace Theatre (Hollywood)
Jim Hart

**James David Hart** (født i Dallas i Texas) er en amerikansk skuespiller, produsent, og regissør. Han startet TITAN Teaterskole på Makrellbekken i Oslo. Han har utdanning fra den anerkjente Meadows School of the Arts som er en del av Southern Methodist University (SMU). Siden kom han sammen med 16 andre av 1400 søkere inn på Yale University School of Drama. Etter endt utdanning dro han til Los Angeles som skuespiller. Han har også studert teater på Bali og Taiwan før han startet Etudes Workshop i New York. Hart er gift med Kristina Kirkenær-Hart, som nå driver Kirkenær Ballettskole etter sin bestemor Jorunn Kirkenær.

I 2006 og 2007 startet Jim Hart en debatt i Dagbladet om monopolistisk tankegang i Norge, og dets beskyttere. Han navnga Statens Teaterhøyskole, skuespillerforbundets leder Agnete Haaland og lederen i Norsk Teaterlederforum, Carl Morten Amundsen. Artikkelforfatteren hevdet at denne tankegangen bremser utviklingen i norsk teaterkunst, og hindrer hardt arbeidende skuespillere fra å arbeide profesjonelt.

## Eksterne lenker
* Om Jim Hart på TITAN Teaterskoles hjemmesider
Ishus

**Ishus** var lagre for oppbevaring av naturis i blokker til bruk om sommeren og gjerne utover høsten. Huset eller rommet var isolert med doble vegger, golv og tak, gjerne med sagflis eller halm som isolasjonsmateriale i mellomrommene.

Isen ble saget ut av nærmeste vann eller sjøarm når den var frosset passe tykk. Denne virksomheten ble kalt isdrift. Isblokkene ble stablet i ishuset, som ble lukket. Det skulle åpnes så sjelden som mulig.

Isen ble brukt til isskap, til eksport, til å holde kjøtt og fisk fersk hos salgsmenn og under transport, og til kuldeblanding når konditoren eller kolonialkjøpmannen skulle lage iskrem.

Bruken av ishus og issaging (isdrift) forsvant etter hvert som andre kjølemetoder (elektrisk drevne apparater) ble vanligere.

## Se også
* Isdam
* Isskap

## Referanser




## Eksterne lenker
*ishus i *[[Store norske leksikon]]*
Timon

**Timon** er et gresk mannsnavn som betyr «å ære». Navnet er relativt sjeldent men er vanlig på Kiribati. En navnebærer er den norske alpinisten Timon Haugan.

## Etymologi
*Timon* er dannet av det greske navnet *Τίμων* (*Tímōn*), som kommer av verbet τιμάω (timáō), som betyr «å ære» eller «å verdsette».

## Utbredelse
Timon er i dag et relativt sjeldent navn, men er vanlig på Kiribati.

|}

## Kjente personer med navnet
Personene i listen er ordnet kronologisk etter fødselsår.
* Timon fra Athen (ca. 5. århundre f.Kr.), gresk filosof og misantrop
* Timon fra Fleios (ca. 320–230 f.Kr.), gresk skeptisk filosof og poet
* Timon (bibelsk figur) (1. århundre), tidlig kristen diakon nevnt i Apostlenes gjerninger
* Timon Wellenreuther (født 1995), tysk profesjonell fotballkeeper
* Timon Haugan (født 1996), norsk alpinist og verdenscupkjører

## Annen bruk av navnet
* *[[Timon fra Athen]]*, en tragedie av Shakespeares fra 1607.
* Timon, fra Disney-filmen *[[Løvenes konge]]*
* Timon, en person fra serien ''Rome''

## Referanser


## Eksterne lenker
*
Tancred Ibsen jr.

**Tancred Ibsen jr.** (født 6. juli 1921 i Christiania, død 11. februar 2015 samme sted) var en norsk diplomat.

## Liv og virke
### Bakgrunn
Ibsen var sønn av regissøren Tancred Ibsen og skuespilleren Lillebil Ibsen, barnebarn av statsminister Sigurd Ibsen og oldebarn av både Henrik Ibsen og Bjørnstjerne Bjørnson.

Etter examen artium fra Oslo handelsgymnasium i 1939 ble han cand.oecon. i 1943 og cand.jur. i 1946.

### Tidlig karriere
I 1945 jobbet han for Registreringsdirektoratet med registrering av bankinnskudd og verdipapirer i forbindelse med en sanering av pengevesenet. Året etter var han forflyttet til Kirkedepartementet. 
### Utenrikstjenesten
Fra 1947 jobbet han for Utenriksdepartementet (UD), stasjonert ved Kairolegasjonen som sekretær i 1948, visekonsul i New York i 1950, sekretær i UD fra 1952, og ambassaderåd ved Organisasjonen for økonomisk samarbeid og utvikling (OEEC) i Paris fra 1956. Fra 1960 var han medlem av sekretariatet til European Free Trade Association (EFTA), samtidig som han i 1960 ble utnevnt til byråsjef i UD. I 1962 ble han ambassaderåd ved delegasjonen til EF i Brussel, i 1963 Norges faste delegat i Genève, og efter å ha kommet tilbake til Norge i 1965, underdirektør i departementet. 
### Ambassadør
Han ble siden utnevnt til Norges ambassadør i Ungarn i 1968, Egypt i 1973, Kina i 1979, India i 1982 (med sideakkreditering til Maldivene, Nepal og Sri Lanka) og Hellas i 1986, og gikk av med pensjon 1989. Han ble utnevnt til kommandør av St. Olavs Orden i 1972.

### Familie
Han giftet seg i 1945 med Liv Ellinor Brandstrup (født 1922). Han og kona Ellinor var så sent som i 2006 tilbake ved legasjonen i Kairo for å overvære dronning Sonja avduke Nina Sundbyes byste av Henrik Ibsen.

## Referanser
François Ozon

**François Ozon** (født 15. november 1967) er en fransk filmregissør og manusforfatter.

## Spillefilmer

* 1998: *[[Sitcom (film)|Sitcom]]*
* 1999: *[[Les Amants criminels]]*
* 2000: *[[Vanndråper på brennende sten]]*
* 2000: *Under sanden*
* 2002: *[[8 femmes|8 kvinner]]*
* 2003: *[[Swimming Pool (film)|Swimming Pool]]* med Charlotte Rampling
* 2004: *Fem ganger to* med Valeria Bruni Tedeschi og Stéphane Freiss
* 2005: *[[Ennå er det tid]]* med Melvil Poupaud
* 2007: *Angel*
* 2009: *Ricky*
* 2009: *Le refuge*
* 2010: *Frustrert fransk frue* 
* 2012: *[[I de beste hjem]]*
* 2013: *[[Ung & vakker]]*
* 2014: *[[Min nye venninne]]*
* 2016: *Frantz*
* 2017: *[[Dobbelt begjær]]*
* 2018: *[[Ved guds nåde]]*

## Referanser


## Eksterne lenker
* 
*
Fylkesvei 3048

**Fylkesvei 3048** går mellom Brufoss og Holm i Larvik kommune.

Traséer: Brufoss – Hvarnes (19,6&nbsp;km), Hvåra bru – Holm (12,0&nbsp;km)

Frem til 2019 hadde veien betegnelsen  fylkesvei 220 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Glassverksgata (Gjøvik)

:::*Se [[Glassverksgata|pekerside]] for flere forekomster av Glassverksgata.*

**Glassverksgata** (3–5) er en gate i Gjøvik bysentrum. Den løper ut fra Bakkegata i nordvest og ender som blindvei like nord for Gjøvik Rådhus. Ved utløpet av Bakkegata krysser den Gjøviks hovedgate, Storgata. Glassverksgata har 5 nummer – og er oppkalt etter det tradisjonsrike Gjøvik Glassverk, som var berømt for sine glassprodukter i den spesielle fargen Gjøvikblå.

Glassverksgata heter på folkemunne mest Knivstikkeren.

## Se også
* Liste over Gjøviks gater

## Referanser
Isbading

**Isbading** er en aktivitet sominnebærer å gå i vannet mellom isflak eller i en råk.

De mest filmede isbaderne finnes i dag trolig i Moskva, hvor nyttårsbadet er en begivenhet som de faste pressebyråene får med seg hvert år. 

Aktiviteten har trolig lengst ubrutt tradisjon i Finland i tilknytning til sauna-bruk.

Også i Norge finnes isbadere, selv om dagens klima ikke alltid sørger for at sesongen blir særlig lang.

## Se også
* Etterfall, fenomen hvor kroppstemperaturen fortsetter å synke en stund etter at aktiv oppvarming har startet
Haroldswick

**Haroldswick** (norrønt: *Haraldsvík*) er et tettsted på øya Unst som er en del av den skotske øygruppen Shetland. Tettstedet har fått sitt navn etter den norske kongen Harald Hårfagre, som kom til dette stedet med sin flåte i 875 for å støtte det norske kravet på Shetland. 

Haroldswick ligger 96 km nord for Shetlands hovedstad Lerwick. Storbritannias nordligste metodistkirke ligger her. 

## Historie
Stedsnavnet har fått navnet sitt fra den norske kongen Harald Hårfagre, som hadde landgang her i 875 for å utrydde sine norske fiender og samtidig slå frast at Shetland tilhørte kongeriket Norge. En norrøn grav er funnet på den nærliggende Setter's Hill, med utsikt over landingspunktet. Den er 15,2 m lang og 7,6 m bred, noe som kan antyde en gravlagt person av betydning, men det lokale betegnelsen på «Harold’s Grav» er feilslutning da Harald Hårfagre er gravlagt i Norge. Graven ble undersøkt på 1800-tallet og det ble da avdekket et par sirkulære brosjer (nåler) av sølv som nå er oppbevart i museet i Lerwick.

En radarstasjon for tidlig varsling, RAF Saxa Vord, ble etablert i 1957, men ble avviklet i 2006, før aktiviteten ble gjenopptatt i juli 2019. Grunnskolen Haroldswick Primary School stengte i 1997, men bygningen er nå overtatt av Unst Heritage Centre. Dette, sammen med Unst Boat Haven — et nærliggende fiskebåtmuseum — og kopien av vikingskipet og langhuset ved Brookpoint, er opprettet av lokalsamfunnet.

## Referanser


## Eksterne lenker

*Haroldswick, *Undiscovered Scotland*
*Unst Heritage Centre, Haroldswick
Kommunal vei 2778 (Kongsberg)

**Kommunal vei 2778 ** går mellom Hasbergs vei og Kirketorget i Kongsberg. Veien er 619 meter lang.

Frem til 2019 hadde veien betegnelsen fylkesvei 90.  I sammenheng med åpningen av ny trasé på europavei 134 sommeren 2020 ble veien omklassifisert til kommunal vei.

## Kommuner og knutepunkter

## Referanser




## Eksterne lenker
* Vegvesenets vegkart
Uyeasound

**Uyeasound** er et tettsted på sørkysten av øya Unst i den skotske øygruppen Shetland med rundt 100 innbyggere. Stedet har sitt navn fra det nærliggende sundet med samme navn, Uyea Sound, og med utsikt mot øya Uyea som ligger i sør. Det er uklart hva som opphavet til Uyea, muligens norrønt, da siste ledd, *sound*, er avledet fra norrønt *sund*. Uyeasound har en liten barneskole og en havn.

Festningen Muness Castle står 3 km øst for landsbyen Uyeasound. Festningen ble bygget i 1598 for for Laurence Bruce av Cultmalindie. Den er nå i ruiner og fungerer som et museum.

I Uyeasound er Greenwell's Booth lokalisert, et hanseatisk handelslager. Den beskjedne bygningen i stein, nå uten tak, er fra 1600-tallet og er antatt at det ble benyttet som lager for fiskeflåten. Det er også et lite fyrtårn bygget i 1980 vest for bebyggelsen.

## Referanser


## Eksterne lenker
*  Undiscovered Scotlands side om Uyeasound
*  Shetland museums side med bilder av Uyeasound
Fylkesvei 3282

**Fylkesvei 3282** går mellom Våla i Midt-Telemark og Skien sentrum. Veien er også kjent som *Valebøveien*.

Frem til 2019 hadde veien betegnelsen fylkesvei 44 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Gjøvikblå

**Gjøvikblå** ble etablert som et begrep etter at Gjøvik Glassverk i perioden 1810&ndash;1817 økonomisk sett hadde hatt stor fremgang. Tyngden i produksjonen ved verket var drikkeglass og karafler av klart eller farget glass. Det ble også fremstilt finere glassarbeider – og fra 1825 spesialiserte verket seg på produkter med den svært særpregede blåfargen som senere ble oppkalt etter byen der glasset med denne fargen ble produsert. Glassverket, som i 1804 ble grunnlagt av Caspar Kauffeldt, har hatt en omskiftende historie. Det ble nedlagt i 1844, men driften er senere gjenopptatt – og Gjøvik glassverk er i dag en levende bedrift med tilhold i Brennerigata 1-3, Gjøvik sentrum. 

Blåfargen som glassverket benyttet kom fra koboltgruvene til Blaafarveværket på Modum. 

Glassverksgata i Gjøvik er oppkalt etter den tradisjonsrike bedriften.

## Referanser


## Eksterne lenker
* Hjemmesiden til Gjøvik Glassverk Besøkt 17. mars 2021.
Peder Belgum

**Peder Belgum** (født 18. juli 1903, død 25. september 1996) var en norsk kombinertløper.

## Meritter
* Ski-VM 1930 – 4.-plass individuelt (normalbakke/18 km)
* Ski-VM 1929 – 6.-plass individuelt (normalbakke/18 km)

## Eksterne lenker
*
Brennerigata (Gjøvik)

**Brennerigata** (1–3) er ei gate i Gjøvik sentrum. Gata begynner like vest for Gjøvik rådhus – og løper parallelt med Hunnselva fra Glassverksgata til krysset der Niels Ødegaards gate i øst fortsetter over brua ved Hunton fabrikker. I gata ligger blant anna den tidligere kornsiloen i Gjøvik.

Gata har navn etter Holmen Brænderi, som ble etablert her i 1854 (Brennerigata 1). Brenneriet huser i dag Vitensenteret Innlandet, Gjøvik Glassverk og Mjøsmuseet.

## Se også
* Liste over Gjøviks gater

## Referanser
Kristian Johansson

**Kristian Johansson** (født 25. desember 1907 i Asker, død 9. mars 1984 i Oslo) var en norsk skihopper som konkurrerte på slutten av 1920-tallet og begynnelsen av 1930-tallet.

## Meritter
* Ski-VM 1929 – sølv i spesielt hopp
* Ski-VM 1934 – gull i spesielt hopp
* Ski-VM 1935 – 6.-plass i spesielt hopp

## Referanser


## Eksterne lenker
*
Reidar Ødegaard

**Reidar Ødegaard** (1901–1972) var en norsk langrennsløper som konkurrerte på 1920-tallet. Han representerte Lillehammer Skiklubb.

Han fikk bronse på 18&nbsp;km under Vinter-OL 1928 i St. Moritz, der det ble trippelt norsk på pallen; Johan Grøttumsbråten vant foran Ole Hegge.

I tillegg fikk han gull i militært patruljeløp, som var demonstrasjonsgren.

## Referanser


## Eksterne lenker
*
Anouk

Hennes største hit er «Nobody's Wife».
Anouk representerte Nederland i Eurovision Song Contest 2013 med sangen «Birds».

## Diskografi CD-er
* 1997 – *Together Alone* 
* 1999 – *Urban Solitude* 
* 2001 – *Lost Tracks* 
* 2003 – *Graduated Fool* 
* 2004 – *Update* (live acoustic)  
* 2004 – *Hotel New York*
* 2006 – *Anouk is Alive* (live in Rotterdam)
* 2007 – *Who's Your Momma*
* 2008 – *Live at GelreDome*
* 2009 – *For Bitter Or Worse*
* 2011 – *To Get Her Together*

## Diskografi DVD-er
* 2001 – *Lost Tracks* (videoclips)
* 2004 – *Close Up* (festival performances)
* 2006 – *Anouk is Alive* (2dvd live in Rotterdam)
## Referanser


## Eksterne lenker
* 
* 
* 
*
Bakkegata (Gjøvik)

:::*Se [[Bakkegata|pekerside]] for flere forekomster av Bakkegata.*

**Bakkegata** (1–29, 4–26) er en av gatene i kvadraturen i Gjøvik sentrum. Gata strekker seg gjennom viktige områder av bysentrum. Ved Bakkegata ligger Gjøvik fengsel og flere sentrale kontorer knyttet til sentrumsfunksjoner i byen.

Gata har navn etter bakkene som reiser seg like nordvest for sentrum. I det samme området strekker Bakkegata seg mot Jørgen Moes gate og Prost Bloms gate ved friluftsområdet Fastland.

## Se også
* Liste over Gjøviks gater

## Referanser
Anders Larsen (fiolinist)

**Anders Larsen** (født 30. mars 1978 i Surnadal) er en norsk fiolinist. 

Larsen studerte ved Musikkonservatoriet i Trondheim og Barratt Due musikkinstitutt. Han er fiolinist i TrondheimSolistene, Trondheim Symfoniorkester, og Famntak. Han har blant annet turnert med Anne-Sophie Mutter som musiker i TrondheimSolistene. 

Larsen avla sin diplomeksamen som solist med Kringkastingsorkesteret i Alban Bergs fiolinkonsert høsten 2004. Han har vikariert som 2. konsertmester og gruppeleder 2. fiolin i Trondheim Symfoniorkester. Han var også solist med TSO høsten 2001, på deres unge talentkonsert.

## Diskografi
* *Famntak* (Famntak) (2003) 
* *Leirfivellandet* (Famntak) (2006)
* ''Vebju

## Referanser


## Eksterne lenker
* 
*
Kvadraturen (Gjøvik)

**Kvadraturen i [[Gjøvik]]** er et resultat av byens unge historie og den moderne form for byplanlegging som gjorde seg gjeldende fra midten av 1800-tallet. Gateplanleggingen mellom Marcus Thranes gate i vest og Strandgata i øst består av nærmest likerettede kvadraturer mellom Svolders gate, Øvre Torvgate og Trondhjemsveien i nord-sørlig retning og Kirkegata, Bjørnsonsgate og Jernbanegata i øst-vestlig retning.

Samme gatekvadratur var også planlagt sør for Hunnsveien – om enn ikke gjennomført like regelmessig. 

## Se også
Liste over Gjøviks gater

## Referanser
Trygve Brøske

**Trygve Brøske** (født 1973) er en norsk pianist og komponist. Han er tidligere elev av Henning Sommerro, og har en variert produksjon som komponist, med en interesse for revy, som de siste årene har resultert i komposisjoner og arrangement til for eksempel *Norge, Midt-Norge* og musikalen *Gro* på Trøndelag Teater. 

Brøske er initiativtaker til Stangvikfestivalen og har mottatt kleivaprisen. Han spiller blant annet trekkspill, munnspill, piano, flygel og cembalo i visegruppen Famntak.

Han er ansatt som førsteamanuensis ved Institutt for musikk, NTNU.
## Diskografi
;Album
* *[[Ti mordballader og en om kjærlighet]]* (2015), med Rasmus Rohde, Håvard Lund og Håkon Mjåset Johansen
### Trygve Brøske Ensemble
* *[[Ohne Sentimentalität &ndash; Songs by Hanns Eisler and Bertolt Brecht]]* (2008), med Anne-Lise Berntsen
### [[Famntak]]
* *[[Famntak (album)|Famntak]]* (2001)
* *[[Leirfivellandet]]* (2006)
### [[Unni Boksasp|Unni Boksasp Ensemble]]
* *[[Keramello]]* (2010)
* *[[Kvite fuglar (Unni Boksasp Ensemble-album)|Kvite fuglar]]* (2013)
;Singler
* *Jul inni fjorda/Vestlandsspellmann* (2012)
* *Fem små ord* (2016)
### [[Musicus]]
* *[[Musicus &ndash; Folkbarokk fra Rørosområdet]]* (2016)
### Deltar på
* Candiss med Grete Wennes: *[[Viser fra gærne jenter]]* (1994)
* Candiss: *[[Brus (Candiss-album)|Brus]]* (1997)
* Vinje Songlag: *[[Ør og levande]]* (2000)
* Cantus og dirigent Tove Ramlo: *[[Ledig (album)|Ledig]]* (2001)
* Sola Jonsen: *[[Verdens beste trommis]]* (2004)
* Geir Lystrup: *[[Samme gamle greia: Nye sanger om vår og kjærlighet]]* (2005)
* Trøndelag Teater: *[[Norge Midt-Norge "Norge 1905" &ndash; Fra Trøndelag Teaters revy]]* (2005)
* Kvindelige Studenters Sangforening: *[[Aglaria]]* (2005)
* Kristin Asbjørnsen: *[[Factotum (album)|Factotum]]* (2006)
* Toneheim Folkehøgskole: *[[Toneheim 05/06]]* (2006)
* Cantus: *[[Rætt hjæm]]* (2007)
* Trondheim Sinfonietta: *[[Så rart...!]]* (2008)
* Anne-Lise Berntsen & Eisler Ensemble: *[[Death (Anne-Lise Berntsen & Eisler Ensemble-album)|Death]]* (2010)
* Trondheim Sinfonietta: *[[Snowblind (Trondheim Sinfonietta-album)|Snowblind]]* (2011)
* Cantus: *[[Norwegian Voices (Cantus-album)|Norwegian Voices]]* (2011)
* Gunnhild Sundli: *Gi mæ fred* (2012)
* Marte Hallem: *Hvis du kom* (2012)
* Marte Hallem: *[[Fimbulnatta]]* (2012)
* Sturla Eide: *[[Slåtter fra Meldal og Orkdal Vol. 2 og 3]]* (2012)
* Tore André Helgemo: *[[På kne (Tore André Helgemo-album)|På kne]]* (2012)
* Billuca Ensemble: *[[For Beggars & Kings]]* (2012)
* Gunnhild Sundli: *[[Tankerop]]* (2013)
* Helge Gravvold: *[[Lagnad (album)|Lagnad]]* (2013)
* Marte Hallem: *En gammel raubrun boks med kakemenner* (2013)
* Kari Rueslåtten: *[[Time to Tell (Kari Rueslåtten-album)|Time to Tell]]* (2014)
* Marte Hallem: *[[En lund i melkeveien]]* (2014)
* Frode Alnæs: *[[Kanestrøm]]* (2016)
* Ann-Helen Moen & Odd Johan Overøye: *[[I forsommarens fang]]* (2016)
* Vestavill: *[[Optisk bedrag (album)|Optisk bedrag]]* (2017)

## Bibliografi

## Referanser


## Eksterne lenker
* Trygve Brøskes hjemmeside
Palace Theatre (London)

**Palace Theatre** er teater i London, mest kjent for sine store musicalproduksjoner. Det ligger i Shaftesbury Avenue, nær Charing Cross Road.

Teatret ble bygd i 1891 som *Royal English Opera House*, og det var eierens intensjon at det skulle bli en scene for engelsk opera. Ideen viste seg å være for ambisiøs, og teateret ble i stedet en music hall – *Palace Theatre of Varieties*.

Siden 1960 har Palace Theatre spesialisert seg på store musicaloppsetninger som gjerne er blitt spilt i årevis: *[[Sound of Music]]* (1961–1967), *[[Jesus Christ Superstar]]* (1972–1980) og *[[Les Miserables]]* (1985–2004).

I 2003 ble Palace Theatre kjøpt av komponisten Andrew Lloyd Webber, som har lagt ned et betydelig arbeid med å restaurere teateret og tilbakeføre det til sitt opprinnelige utseende.

## Eksterne lenker
* Hjemmeside 
* Teaterets historie
* Teaterets historie
Vårsøg (visegruppe)

**Vårsøg** var en norsk visegruppe som eksiserte i perioden 1976 til 1980 og besto av Knut Blekken (bass), Johnny Gausemel (trommer) og Henning Sommerro (vokal, tangenter). Gruppen tok navnet etter Hans Hyldbakks dikt «Vårsøg» som Henning Sommerro laget melodi til og ble deres mest kjente sang. De vant Spellemannprisen 1978 i klassen visesang for albumet *Sola e komma*.

## Diskografi
**[[Vårsøg (album)|Vårsøg]]* (1977)
**[[Av moll er du komen - til dur skal du bli]]* (1978) sammen med SKRUK
**[[Sola e komma]]* (1978)
**Kjærleikens ferjereiser / Bøvverdalsrock*  (1979) (Singel)
**[[Vårsøgs utvalgte]]* (1980) (Samlealbum)

## Eksterne lenker
*
IKO – Kirkelig pedagogisk senter

**IKO – Institutt for kirke og oppvekst** er et nasjonalt kompetansesenter for utvikling og fornyelse av kirkelig undervisning og læring. IKOs målgrupper er menighet, hjem, barnehage og skole, og senterets definerte ansvarsområde er religionspedagogikk, kristendom og kirkelig undervisning.

Det arbeides i skjæringspunktet mellom forskning og praktisk formidling av kristen tro og tradisjon. IKO utvikler bøker og materiell, arrangerer kurs og fagdager.

IKO arbeider uten fast offentlig støtte. Inntektene kommer i hovedsak gjennom frivillige gaver, takkoffer fra kirkene, og kurs- og prosjektstøtte.

## Etableringsår og navnebytter
IKO ble etablert i 1945 som Kristelig Pedagogisk Kontor. Kontoret skiftet i 1948 navn til Institutt for Kristen Oppseding (IKO), og i 2003 til IKO Kirkelig pedagogisk senter. I 2024 skiftet organisasjonen navn på nytt, til IKO – Institutt for kirke og oppvekst.

## Oppgaver
IKO gir faglig veiledning til ansatte i kirken, lærere, førskolelærere og andre ansatte i barnehagen. Instituttet holder kurs og konferanser, arrangerer verksteder, holder foredrag og utvikler materiell til bruk barnehage og skole, i kirkelig undervisning og i det enkelte hjem. Instituttet gir høringsuttalelser og deltar i den offentlige debatt når det gjelder oppdragelse, verdiformidling og kristendomsundervisning. 

## Publikasjoner

### Tidsskriftet ''Prismet''
IKO utgir det religionspedagogiske tidsskriftet *[[Prismet]]*, som ble etablert i 1950. Tidsskriftet henvender seg til alle som er engasjert i pedagogisk arbeid og verdiformidling i skole og barnehage, kirke og organisasjoner.

### IKO-Forlaget
IKO-Forlaget er et aksjeselskap ble eid av instituttet til og med 2024. Fra 2025 ble forlaget en del av Bibelselskapet. IKO-forlaget utgir materiell som støtter opp om IKOs målsetting, for hjem, kirke, skole og barnehage, og driver Biko - Bokklubb for tro, håp og undring. 

### Biko – Bokklubb for kristen tro, håp og undring
Biko – Bokklubb for kristen tro, håp og undring, tidligere kalt Dåpsklubben Tripp Trapp, sender ut bøker, spill, leker og musikk i postkassen til tusenvis av barn flere ganger i året. Gjennom fortellinger, bilder og musikk åpnes det opp for tro, håp og undring. Biko tilbyr gjennom medlemskap materiell (bøker og musikk) til barn i alderen 0–15 år. Klubben har ca. 7000 medlemmer og er en integrert del av IKO-Forlaget.

## Ledelse
IKO ledes av et styre på 10 medlemmer. Per 2024 er Kristine Aksøy styreleder, og konstituert direktør er Heidi J. Andersen.

IKOs øverste myndighet er representantskapet, som består av en representant for Bispemøtet, en representant fra hvert av de 11 bispedømmerådene i Den norske kirke, og en representant fra hver av følgende organisasjoner: Det Norske Misjonsselskap, Norges KFUK-KFUM, Normisjon / Acta, Søndagsskolen i Norge, Ung Kirkesang. Norges Samemisjon og Samisk kirkeråd har en observatør hver i representantskapet.

## Referanser


## Eksterne lenker
* IKOs hjemmesider
Duke of York’s Theatre

**Duke of York's Theatre** er et teater i London. Det ligger i St Martin's Lane, mellom Trafalgar Square og Leicester Square.

Teateret åpna i 1892 som *Trafalgar Theatre*, og fikk sitt nåværende navn tre år seinere. Det var her den italienske operakomponisrten Giacomo Puccini fikk inspirasjon til operaen *[[Madama Butterfly]]*, etter å ha sett David Belascos skuespill med samme tittel. 27. desember 1904 hadde James Matthew Barries *[[Peter Pan]]* urpreiere her.

## Eksterne lenker
* Hjemmeside
* Teaterets historie
Sverre Kolterud

**Sverre Christiansen Kolterud** (født 15. mars 1908 på Dokka, død 7. november 1996 i Oslo) var en norsk kombinertløper som konkurrerte på begynnelsen av 1930-tallet. 

Sverre Kolterud vokste opp i en stor søskenflokk på gården Søndre Kolterud i Nordre Land kommune. Hele fire av søskenene fikk premie i Holmenkollen. Sverre fikk to kongepokaler, han vant også Damenes pokal flere ganger. Han deltok i Vinter-OL 1932 i Lake Placid og var også tatt ut til å delta i Vinter-OL 1936 i Garmisch-Partenkirchen, men da ble han skadet og måtte følge konkurransene fra tribunen.

Etter den aktive karrieren ble Sverre Kolterud profesjonell skiløper. Han turnerte både i London og i de store metropolene i USA og hadde oppvisninger, blant annet sammen med isdronningen Sonja Henie. Han deltok også i filmen Trysil-Knut, der han gjorde stuntene som stand-in for Alfred Maurstad.

Senere arbeidet han i flere av de store sportsbutikkene i Oslo, hvor han stilte ut premiene og veiledet kunder. Siste del av sin yrkeskarriere fikk han i Oslo Sparebank, der han ble til han gikk over i pensjonistenes rekker.

## Internasjonale meritter
* Ski-VM 1931 – sølv (hopp / 18 km)
* Ski-VM 1934 – sølv (hopp / 18 km)
* Vinter-OL 1932 – 4.-plass (hopp / 18 km)

## Referanser


## Kilder
* Nils Erik Nilsen: *Sverre Kolterud*. Nekrolog i Aftenposten 0. januar 1997 side 18.

## Eksterne lenker
*
Albery Theatre

**Albery Theatre** er et teater i London. Det ligger i St Martin's Lane mellom Trafalgar Square og Leicester Square.

## Historie

Teateret åpna i 1903 som *New Theatre*. Det var ved New Theatre den store engelske skuespilleren John Gielgud feira store triumfer på 1930-tallet, blant annet i rollen som *[[Hamlet]]* i 1934. 

Under krigen holdt teatrene Old Vic og Sadler's Wells-kompaniet hus her, etter at de var blitt bomba ut av sine faste lokaler. I 1944 gjorde Ralph Richardson en legendarisk tolkning av *[[Peer Gynt]]* her, og på 1950-tallet gjorde teateret furore med John Osbornes stykke *[[Look Back in Anger]]* med dets dristige språkbruk. En av teaterets største suksesser gjennom tidene var musicalen *[[Oliver!]]*, som ble spilt over 2000 ganger mellom 1960 og 1967. 

I 1973 fikk teateret sitt nåværende navn, oppkalt etter impresarioen Sir Bronson Albery.

## Eksterne lenker
* Hjemmeside
Hans Lindkjølen

**Hans Gunnar Lindkjølen** (1923–2009) var en norsk skolemann, statsstipendiat og forfatter av bøker om samisk historie.

Han var utdannet cand.philol. med nordisk hovedfag, etnologi mellomfag og pedagogikk og kristendomskunnskap grunnfag. Han har vært lærer og rektor ved Den samiske folkehøgskolen i Karasjok, rektor ved Sameskolen i Målselv og Vestbygda skole i Drammen.

Lindkjølen drev aktiv idrett; deltok i femmila på ski i Holmenkollenrennene og som løper i Holmenkollstafetten. Han var med i Milorg under krigen 1940–45 og ble tildelt Deltagermedaljen.

Som statsstipendiat fra 1987 til 1991 arbeidet han med å studere eldre litteratur om samene.

## Litteratur
* Sambok 21 bøker av Lindkjølen
* Hans Lindkjølen. «Kirkens rolle i samisk opplæring». I: Artikkel i boka *Samisk skolehistorie 1*. Davvi Girji, 2005. www
Ørnulf Hodne

**Ørnulf Andreas Hodne** (født 28. september 1935) er en norsk folkeminneforsker, sakprosaforfatter og statsstipendiat.

## Liv og virke
Ørnulf Hodne er utdannet lektor med fagkretsen nordisk språk og litteratur (hovedfag), historie, geografi med etnografi og folkeminnevitenskap. Mens han fremdeles arbeidet som lektor ved Kristelig Gymnasium i Oslo, ble han i 1978 dr.philos. på en avhandling om *Jørgen Moe og folkeeventyrene: informanter og utgivelsesprinsipper*. Siden 1986 har han vært statsstipendiat. I 1988 sluttet han som lærer i den videregående skolen og ble på fulltid knyttet til det kulturhistoriske forskningsmiljøet ved Universitetet i Oslo.

Hodnes forskning har foregått innenfor et bredt felt, og av særlig betydning er hans analytiske typologi i *The types of the Norwegian folktale* (1984). For det allmenne leserpublikumet er han nok likevel mest kjent for sine bøker om års- og livshøytider (blant annet *Jul i Norge*, *Påske, tradisjoner omkring en høytid* og *«Der stod seg et bryllup», ekteskapet i Norge gjennom tidene*), om naturen i norsk folketro (*Jutulhogg og riddersprang: sagn fra norsk natur* og *Mystiske steder i Norge*) og om folkeventyrene (*Det norske folkeeventyret : fra folkediktning til nasjonalkultur*).

Ørnulf Hodne gjorde et omfattende arbeid med å utarbeide et finmasket emneregister over Nasjonalforeningen for Folkehelsens minneoppgaver for eldre fra 1964 og 1981. Katalogiseringsarbeidet foregikk ved Institutt for folkeminnevitskap etter at originalmaterialet fra 1981 ble overført til Norsk Folkeminnesamling og 1964-oppgavene ble kopiert ved samme institusjon. Det nye kildetilfanget førte til en nyorientering innenfor faget med livsløpsstudier, muntlige kilder («historie innenfra») og vanlige folks erindringer.

Gjennom prosjektet "Fritid og ideologi" fra 1988-1995 deltok Hodne i et arbeid med å studere kulturelle uttrykk i mellomkrigstiden i idretten, arbeiderbevegelsen, kristenliv og Noregs Ungdomslag. Prosjektet var en del av det større prosjektet *Endringer og stabilitet i dagliglivets kultur i Norge etter 1900*.

Ved forlagets 175-årsjubileum i 2004 mottok Hodne Cappelens jubileumspris, med følgende begrunnelse:

Hodne ble i 1973 tildelt World Wildlife Funds naturvernpris for sin innsats for å bevare Aurlandsdalen. Han ble i 2011 tildelt Kongens fortjenstmedalje i gull. Hodne ble utnevnt som første æresmedlem i Norsk Folkeminnelag i 2019.

## Referanser


## Litteratur
* Sambok 34 bøker av Hodne
* Norart 42 artikler av/om Hodne
* *Sæt ikke vantro i min overtroes stæd : studier i folketro og folkelig religiøsitet : festskrift til Ørnulf Hodne på 60-årsdagen*. Novus forlag, 1995.  ISBN 82-7099-241-0
Tromsdalen Ungdoms- og Idrettslag

**Tromsdalen Ungdoms- og Idrettslag** (stiftet i 1938 som *Idrettslaget Fart* og *Ungdomslaget Freidig*) er et idrettslag i Tromsø.

## Historikk
TUILs historie strekker seg tilbake til 1938, da idrettslaget het Fart og ungdomslaget Freidig. I 1947 ble det nye navnet Radar, men det skulle bare vare frem til 27. oktober 1951 da klubben fikk navnet Tromsdalen Idrettsforening. I 1968 ble Tromsdalen Idrettsforening og Ungdomslaget Freidig slått sammen, og klubbnavnet ble etablert som Tromsdalen Ungdoms og Idrettslag.

## Fem idretter
Per 2024 har TUIL fem avdelinger:

* TUIL Tromsdalen Fotball: A-lag og B-lag for menn, og A-lag for kvinner
* TUIL Friidrett
* TUIL Ski
* TUIL Turn
* TUIL Ungdomslag

## Integreringsarbeid
TUIL fikk i 2002 Den nasjonale idrettens verdipris, blant annet for arbeidet med å integrere personer med skadelig bruk av rusmidler og innvandrermiljøene i lokalmiljøet. Deres integreringsarbeid omfatter også samarbeid med et lokalt forankret kultur-, revy- og underholdningsmiljø ved Tromstun ungdomsskole, Tromsdalen videregående skole og Kulta (Tromsdalen Kulturhus).  

## Referanser


## Eksterne lenker
*
Pole position

**Pole position** er et begrep som brukes i motorsportskonkurranser på bane, men som har opprinnelse i hestesport. Begrepet betegner **fremste startposisjon** (hvilket som regel også er **beste startposisjon** / **startspor**). Rekkefølgen i startoppstillingen blir vanligvis bestemt etter en kvalifisering hvor deltagerne konkurrerer om å oppnå raskeste rundetid på banen. Raskest rundetid kvalifiserer normalt for beste posisjon.

Forskjellige motorsport-serier bruke forskjellige former for å bestemme hvilken fører som får beste startposisjon.

## Referanser
Leif Jarmann Wilhelmsen

**Leif Jarmann Wilhelmsen** (1910–1976) var en norsk embetsmann, kulturbyråkrat og statsstipendiat. I perioden 1965–1972 var han den første formannen i Norsk kulturråd, som ble opprettet i 1965. 

Han var utdannet cand.philol. i engelsk ved Universitetet i Oslo 1934. Han arbeidet som kulturattaché ved Den norske ambassaden i London 1946–1949. Samtidig underviste han ved Norges Handelshøyskole 1947–1949 og arbeidet deretter som direktør for Universitetet i Bergen 1949–1957. 

Wilhelmsen flyttet i 1957 til Oslo og ble ansatt som ekspedisjonssjef i Kirke- og undervisningsdepartementets kulturavdeling; en stilling han hadde til 1964. Han arbeidet som forretningsfører i Det Norske Videnskaps-Akademi 1965–1967. I 1967 ble han utnevnt til statsstipendiat. 

I krysningspunktet mellom sin engelsk-utdannelse og arbeidet ved handelshøgskolen utgav han bøker som *English textile nomenclature* (1943), *Engelsk statsskikk og samfunnsliv* (1946) og *Norsk tekstilordbok, med oversettelser til engelsk og tysk* (1954).

## Referanser